નવરાત્રી દરમિયાન રવિવારે રાત્રીના ૧૦-૩૦ કલાકે વેપારી ઉપર હુમલો થતાં સમગ્ર વેપારી આલમમાં રોષ ફેલાયો હતો અને સોમવારે વેપાર ધંધા રોજગાર બંધ રાખી વિરોધ કરવાનું એલાન આપવામાં આવ્યું હતું. સવારે કેશોદ શહેરના વેપારી આગેવાનો દ્વારા રેલી કાઢી દુકાનો બંધ કરી સહકાર આપવા અપીલ કરી હતી અને કેશોદ સંપૂર્ણ સજ્જડ બંધ પાળ્યું હતું. કેશોદ શહેરના વિવિધ વેપારી એશોશીએશન હોદ્દેદારો દ્વારા કેશોદ ડીવાયએસપી જે.બી.ગઢવી ને લેખિતમાં આવેદનપત્ર આપી ગુનેગારોને ઝડપી પાડવા માગ કરી હતી. વેપારી આગેવાનો રાજુભાઈ બોદર, શૈલેષભાઇ સાવલિયા, ધર્મેશભાઈ રાદડિયા, કિશોરભાઈ બોરીયા સહિતના વિવિધ એસોસિએશનના આગેવાનો જોડાયા હતા.